Komisijos reglamentas (EB) Nr. 2627/95
1995 m. lapkričio 10 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 1863/95 [2], ypač į jo 5 straipsnį,
kadangi nustatyti intervencijos centrai yra išvardyti Komisijos reglamento (EEB) Nr. 2273/93 [3] su paskutiniais pakeitimais, padarytais Reglamentu (EB) Nr. 1307/95 [4], priede; kadangi kai kurios valstybės narės kreipėsi su pareiškimais dėl to priedo pakeitimų; kadangi jų pareiškimus reikėtų patenkinti;
kadangi šiame reglamente nurodytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2273/93 priedas iš dalies keičiamas taip:
1) Skyriuje "BUNDESREPUBLIK DEUTSCHLAND":
- sąraše "Land Baden-Wűrttemberg" Ilshofen išbraukiamas paprastiesiems kviečiams, miežiams ir rugiams,
- sąraše "Land Sachsen-Anhalt" Coswig išbraukiamas rugiams, Rosslau pridedamas kaip intervencinis centras paprastiesiems kviečiams ir rugiams, o Vahldorf pridedamas kaip intervencinis centras paprastiesiems kviečiams, miežiams ir rugiams,
- sąraše "Land Nordrhein-Westfalen" Siegen išbraukiamas paprastiesiems kviečiams,
- sąraše "Land Bayern" Straubing išbraukiamas rugiams, o Neustadt/Saale pridedamas kaip intervencinis centras rugiams.
2) Skyriuje "ÖSTERREICH":
- "Absdorf" tampa "Absdorf-Hippersdorf",
- Geinberg išbraukiamas miežiams, bet tampa intervenciniu centru paprastiesiems kviečiams,
- "Wien-Albern" tampa "Wien",
- "Dobermannsdorf" tampa "Palterndorf-Dobermannsdorf",
- "Untersiebenbrunn" tampa "Siebenbrunn-Leopoldsdorf".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. lapkričio 10 d.